|  |
| --- |
| **IPARI TELEP ENGEDÉLYEZÉSE, BEJELENTÉSE** |
| . |
| **Felhívjuk szíves figyelmüket, hogy jogszabályi előírás alapján az ügyfelek elektronikus kapcsolattartásra kötelezettek.** |
| . |
| **Kérdés esetén, telefonon a 42/281-042/130 melléken állunk rendelkezésükre munkaidőben.** |
| . |
| A Kormány az ipari telepek engedélyezésére, illetve a telepek működésének bejelentésére irányuló eljárások lefolytatására a települések jegyzőjét jelöli ki. Nyírbátor Város területén a jegyző hatáskörét a Polgármesteri Hivatal Hatósági Irodája gyakorolja. |
| . |
| A jegyző hatásköre a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló **57/2013. (II.27.) Korm. rendelet értelmében a rendelet 1. és 2. számú mellékletében megfogalmazott tevékenységek folytatására terjed ki**. |
| . |
| Felhívjuk a figyelmet, hogy az 1. és 2. mellékletben meghatározott ipari tevékenység **csak a** külön jogszabály szerinti **telken, építményben vagy építményen belül önálló rendeltetési egységben** (a továbbiakban együtt: telep) a rendeletben meghatározottak szerint **folytatható**. |
| . |
| **BEJELENTÉS KÖTELES tevékenység a Korm. rendelet** |
| . |
| - 1. mellékletében meghatározott ipari tevékenység; - 2. mellékletében meghatározott ipari tevékenység, ha az a külön jogszabályban ipari területként meghatározott területen folytatott ipari tevékenység, vagy a nem ipari területen folytatott ipari tevékenység akkor, ha a telepként szolgáló építmény vagy építményben az önálló rendeltetési egység a tevékenység végzésének megfelelő rendeltetésre 6 hónapnál nem régebbi jogerős használatbavételi engedéllyel vagy tudomásulvétellel, illetve fennmaradási egyben használatbavételi engedéllyel rendelkezik. |
| . |
| 2.) A rendelet 2. számú mellékletében meghatározott további ipari tevékenységek csak **engedély alapján folytathatók.** |
| . |
| **Az ipari tevékenység bejelentése** |
| . |
| **A bejelentés tartalmi követelményei:** |
| . |
| - Az ipari tevékenység végzőjének neve; székhelye, cégjegyzékszáma, illetve vállalkozói nyilvántartási száma - Telep tulajdonosa, címe, helyrajzi száma, használatának jogcíme - Telepen folytatni kívánt ipari tevékenység (tevékenységek) - Használnak-e a telepen az ipari tevékenységgel összefüggésben:   * külön jogszabály alapján hatósági felügyelet alá tartozó nyomástartó berendezést * külön jogszabály alapján hatósági felügyelet alá tartozó éghető vagy veszélyes folyadék tárolására szolgáló tartályt * ipari vagy mezőgazdasági gázfogyasztó készüléket * legalább 50 kVA beépített összteljesítményű, 0,4 kV, vagy nagyobb feszültségű villamos berendezést, rendszert * nem közforgalmú üzemanyagtöltő állomáson cseppfolyós vagy cseppfolyósított, illetve sűrítettgáz- üzemanyagtöltő-berendezést   - Telep üzemeltetésének időtartama, műszakonként a napi munkavégzés idejének megjelölésével |
| . |
| **A bejelentéshez csatolni kell:** |
| . |
| 1. nem a kérelmező tulajdonában lévő telep esetében a telep használatának jogcímére (bérlet stb.) vonatkozó igazoló okirat (a tulajdoni lap kivételével) 2. haszonélvezet esetében a haszonélvező, illetve közös tulajdon esetében a tulajdonostárs hozzájárulását igazoló okirat |
| . |
| **Javasoljuk, hogy a bejelentés benyújtása előtt keressék meg a Városgazdálkodási Osztályt annak egyeztetése érdekében, hogy a tevékenység az adott telepen folytatható-e, mivel az Hatósági Iroda a bejelentett ipari tevékenység esetén köteles meggyőződni arról, hogy a helyi építési szabályzat szerint a kérelemben feltüntetett telepen az adott tevékenység végezhető-e.  A jegyző, amennyiben megállapítja, hogy az adott tevékenység a telepen nem végezhető, az ipari tevékenység végzését megtiltja és a telepet bezáratja.** |
| . |
| A bejelentés benyújtását követően a hatóság a bejelentett tevékenységet nyilvántartásba veszi. A nyilvántartásba vételt követően az erről szóló igazolást megküldi a bejelentőnek. |
| . |
| **ENGEDÉLYKÖTELES ipari tevékenység engedélyezése** |
| . |
| **Az engedély iránti kérelem tartalmi követelményei:** |
| . |
| - Az ipari tevékenység végzőjének neve, székhelye, cégjegyzékszáma, illetve vállalkozói nyilvántartási száma - Telep tulajdonosa, címe, helyrajzi száma, használatának jogcíme - Telepen folytatni kívánt ipari tevékenység (tevékenységek) - Használnak-e a telepen az ipari tevékenységgel összefüggésben:   * külön jogszabály alapján hatósági felügyelet alá tartozó nyomástartó berendezést * külön jogszabály alapján hatósági felügyelet alá tartozó éghető vagy veszélyes folyadék tárolására szolgáló tartályt * ipari vagy mezőgazdasági gázfogyasztó készüléket * legalább 50 kVA beépített összteljesítményű, 0,4 kV vagy nagyobb feszültségű villamos berendezést, rendszert * nem közforgalmú üzemanyagtöltő állomáson cseppfolyós vagy cseppfolyósított, illetve sűrítettgáz- üzemanyagtöltő-berendezést.   - Telep üzemeltetésének időtartama, műszakonként a napi munkavégzés idejének megjelöléséve - Környezetvédelmi tervfejezet |
| . |
| **A kérelemhez csatolni kell:** |
| . |
| * a hatályos ingatlan-nyilvántartási térképi adatbázisnak „A működési engedély iránti kérelem tartalmi követelményei” című részének 4. pontjában felsoroltakkal kiegészített példánya * nem a kérelmező tulajdonában lévő telep esetében a telep használatának jogcímére (bérlet stb.) vonatkozó igazoló okirat (a tulajdoni lap kivételével) * haszonélvezet esetében a haszonélvező, illetve közös tulajdon esetében a tulajdonostárs hozzájárulását igazoló okirat * a telepengedélyezési eljárás **igazgatási szolgáltatási díjának (5000 forint) átutalásról kiállított igazolást**, amit Nyírbátor Város Polgármesteri Hivatala 11744058-15731869 számú számlájára kell átutalni. A közlemény rovatban kérjük feltüntetni az ingatlan helyrajzi számát, továbbá a "telepengedély díja" szöveget. |
| . |
| A kérelem alapján hatóságunk engedélyezési eljárást folytat le, melynek során szakhatósági megkeresést végez, megtekinti a helyszínt és a kérelem beérkezésétől számított 30 napon belül dönt a telephely engedély megadásáról vagy a kérelem elutasításáról. |
| . |
| Az engedély megadása esetén a tevékenység folytatását a hatóság nyilvántartásába rögzíti. |
| . |
| **Az ipari telep üzemeltetőjének bejelentési kötelezettsége**  **(Adatváltozás, megszűnés bejelentése)** |
| . |
| Ha a telepengedély megadását, valamint a bejelentésköteles ipari tevékenység nyilvántartásba vételét követően változás következik be a kérelmező, bejelentő, valamint a telep adataiban, azt az ipari tevékenység végzője haladéktalanul köteles bejelenteni a jegyzőnek. (A telep használatára jogosult személyében bekövetkező változást az új jogosultnak kell bejelentenie.) |
| . |
| Az ipari tevékenység megszüntetését az ipari tevékenység végzője köteles a jegyzőnek a megszűnést követően haladéktalanul bejelenteni és - telepengedély-köteles tevékenység esetében - a telepengedélyt leadni. Az ipari tevékenységet a jegyző törli a nyilvántartásból. |
| . |
| Az adatváltozás, illetve a megszűnés bejelentése illetékmentes. |
| . |
| Tájékoztatjuk Tisztelt Ügyfeleinket, hogy a kérelmeket **elektronikus formában** **kell megküldeni E- papír szolgáltatással**. A kérelem beadásához rendelkezésre állnak az alábbi nyomtatványok, melyeket **elektronikusan kitöltve** tud hatóságunkhoz eljuttatni. |
| *Ügyfélkapus bejelentkezés*  *Címzett: Nyírbátor Város Önkormányzata*  *Ügytípus: Önkormányzati igazgatás*  *Ágazat: Ipar- Kereskedelem*  *Ügytípus: Telepengedély* |
| *A dokumentumok elektronikusan kitölthetőek!*  A Nyírbátori Polgármesteri Hivatal hivatali kapus elérhetősége:  KRID: 203172118 Rövid név: NYBATORPH  **Letölthető nyomtatványok:**   * [Bejelentés ipari tevékenység megkezdéséről](http://ugyintezes.debrecen.hu/upload/File/Ugyintezes/papiralapu/igazgatas/2013/telepengedely/bejelentes_megkezdesrol2013.doc) * [Telepengedély iránti kérelem,](http://ugyintezes.debrecen.hu/upload/File/Ugyintezes/papiralapu/igazgatas/2013/telepengedely/kerelem_telepeng2013.doc) * [Bejelentés ipari tevékenység megszűnéséről](http://ugyintezes.debrecen.hu/upload/File/Ugyintezes/papiralapu/igazgatas/2013/telepengedely/bejelentes_megszunesrol2013.doc) |
| **Felhívjuk Tisztelt Ügyfeleink figyelmét, hogy amennyiben az ipari telepen a kereskedelmi jogszabályok hatálya alá tartozó tevékenységet is kívánnak folytatni, úgy arra vonatkozóan külön bejelentést kell tenniük vagy kérelmet kell benyújtaniuk hatóságunkhoz.** |
| . |
| **1. melléklet az 57/2013. (II. 27.) Korm. rendelethez** |
| . |
| 1. alsóruházat gyártása 2. acél tárolóeszköz gyártása 3. ágybetét gyártása 4. áramelosztó, -szabályozó készülék gyártása 5. bányászati, építőipari gép gyártása 6. bőr, szőrme kikészítése 7. bőrruházat gyártása 8. csap, szelep gyártása 9. csapágy, erőátviteli elem gyártása 10. csiszolótermék gyártása 11. csomagolás- 12. egészségügyi kerámia gyártása 13. egyéb beton-, gipsz-, cementtermék gyártása 14. egyéb bútor gyártása 15. egyéb elektronikus, villamos vezeték, kábel gyártása 16. egyéb fa-, parafatermék, fonottáru gyártása 17. egyéb kerámiatermék gyártása 18. egyéb kötött, hurkolt ruházati termékek gyártása, kivéve a kézi kötésű, horgolású ruházati termékek gyártása 19. egyéb műanyagtermék gyártása 20. egyéb nem vas fém gyártása 21. egyéb papír-, kartontermék gyártása 22. egyéb ruházat, kiegészítők gyártása 23. egyéb szárazföldi személyszállítás vagy közúti áruszállítás, költöztetés alágazatba tartozó tevékenységek közül azon tevékenységek, amelyek esetében a tevékenységhez igénybe vett gépjárművet (gépjárműveket) külön jogszabály szerint telephelyen kell tárolni 24. egyéb textiláru gyártása m. n. s., kivéve a kéziszőttes-, necceltáru- és csipkekészítés, kézi hímzés 25. egyéb szivattyú, kompresszor gyártása 26. elektronikus orvosi berendezés gyártása 27. előre kevert beton gyártása 28. emelő-, anyagmozgató gép gyártása 29. evőeszköz gyártása 30. élelmiszer-, dohányipari gép gyártása 31. építési betontermék gyártása 32. építési gipsztermék gyártása 33. épületasztalos-ipari termék gyártása 34. falemezgyártás 35. felsőruházat gyártása (kivéve: munkaruházat) 36. fém épületelem gyártása 37. fémmegmunkálás 38. fémszerkezet gyártása 39. fémtartály gyártása 40. fűrészáru-gyártás 41. fűtőberendezés, kemence gyártása 42. gépi meghajtású hordozható kézi szerszámgép gyártása 43. gépjárműjavítás, -karbantartás 44. gépjármű-karosszéria, pótkocsi gyártása 45. gőzkazán gyártása 46. gumiabroncs újrafutózása, felújítása 47. hangszergyártás 48. háztartási kerámia gyártása 49. háztartási villamos készülék gyártása 50. háztartási, egészségügyi papírtermék gyártása 51. hidegen hajlított acélidom gyártása 52. hidegen hengerelt keskeny acélszalag gyártása 53. hidegen húzott acélhuzal gyártása 54. hidegen húzott acélrúd gyártása 55. hidraulikus, pneumatikus berendezés gyártása 56. kohászati gép gyártása 57. kötőelem, csavar gyártása 58. központi fűtési kazán, radiátor gyártása 59. közúti jármű, járműmotor alkatrészeinek gyártása 60. huzaltermék gyártása 61. illóolajgyártás 62. irodabútor gyártása 63. irodagép gyártása (kivéve: számítógép és perifériái) 64. irodai papíráru gyártása 65. járművillamossági, -elektronikai készülékek gyártása 66. játékgyártás 67. kerámiacsempe, -lap gyártása 68. kerámia szigetelő gyártása 69. kerékpár, mozgássérültkocsi gyártása 70. konfekcionált textiláru gyártása (kivéve: ruházat) 71. konyhabútorgyártás 72. kőmegmunkálás 73. könnyűfém csomagolóeszköz gyártása 74. kötéláru gyártása 75. kötött, hurkolt harisnyafélék gyártása, kivéve a kézi kötésű, horgolású harisnyafélék gyártása 76. kötött, hurkolt kelme gyártása 77. lábbeligyártás 78. lakat-, zárgyártás 79. máshová nem sorolt egyéb általános rendeltetésű gép gyártása 80. máshová nem sorolt egyéb fémfeldolgozási termék gyártása 81. máshová nem sorolt egyéb jármű gyártása 82. máshová nem sorolt egyéb nemfém ásványi termék gyártása 83. máshová nem sorolt egyéb speciális gép gyártása 84. mezőgazdasági, erdészeti gép gyártása 85. motorkerékpár gyártása 86. motor, turbina gyártása (kivéve: légi, közútijármű-motor) 87. munkaruházat gyártása 88. műanyag csomagolóeszköz gyártása 89. műanyag-, gumifeldolgozó gép gyártása 90. műszaki kerámia gyártása 91. műszaki textiláru gyártása 92. nem háztartási hűtő, légállapot-szabályozó gyártása 93. nem szőtt textília és termék gyártása (kivéve: ruházat) 94. nem villamos háztartási készülék gyártása 95. nyomdai tevékenység alágazatba tartozó tevékenységek 96. orvosi eszköz gyártása 97. papíripari gép gyártása 98. parkettagyártás 99. raktározás, tárolás (kivéve mezőgazdasági termények, mezőgazdasági vegyi termékek, műtrágya, nitrogénvegyület raktározása, tárolása) 100. síküveg továbbfeldolgozás 101. sportszergyártás, kivéve úszómedence gyártása 102. száloptikai kábel gyártása 103. számítógép, perifériás egység gyártása 104. szárazföldi szállítást kiegészítő szolgáltatások közül a parkoló, parkolóhely, garázs üzemeltetése, kivéve a közút kezelője által üzemeltetett, közút területén vagy a közút területén kívüli közterületen létesített, illetőleg kijelölt várakozóhely 105. szerszámgyártás 106. szőnyeggyártás 107. szőrmecikk gyártása 108. tároló fatermék gyártása 109. testápolási cikk gyártása 110. textil-, ruházati, bőripari gép gyártása 111. táskafélék, szíjazat gyártása 112. textilszálak fonása 113. textilszövés 114. textil, szőrme mosása, tisztítása 115. tűzálló termék gyártása 116. villamos motor, áramfejlesztő gyártása 117. villamos világítóeszköz gyártása 118. nem közművel összegyűjtött háztartási szennyvíz szállítása |
| . |
| **2. melléklet az 57/2013. (II. 27.) Korm. rendelethez** |
| . |
| 1. acélcsőgyártás 2. alumínium gyártása, kivéve a timföld (alumínium-oxid) gyártása 3. dohánytermék gyártása 4. egyéb gumitermék gyártása 5. égetett agyag építőanyag gyártása 6. festék, bevonóanyag gyártása 7. fémalakítás, porkohászat 8. fémfelület-kezelés 9. fémöntés alágazatba tartozó tevékenységek 10. gumiabroncs, gumitömlő gyártása 11. habarcsgyártás 12. kőolaj-feldolgozás 13. máshová nem sorolt egyéb vegyi termék gyártása 14. mezőgazdasági vegyi termék gyártása, raktározása, tárolás 15. mész-, gipszgyártás 16. műanyag építőanyag gyártása 17. műanyag lap, lemez, fólia, cső, profil gyártása 18. műtrágya, nitrogénvegyület gyártása, raktározása, tárolása 19. nemesfémgyártás 20. papír csomagolóeszköz gyártása 21. papírgyártás 22. ólom, cink, ón gyártása 23. ragasztószergyártás 24. rézgyártás 25. szálerősítésű cement gyártása 26. szintetikus kaucsuk alapanyag gyártás 27. tapétagyártás 28. tisztítószer gyártása 29. vas-, acél-, vasötvözet-alapanyag gyártása 30. vegyi szál gyártása 31. nem veszélyes hulladék hulladékgazdálkodási engedély köteles gyűjtése, hasznosítása, ártalmatlanítása 32. veszélyes hulladék hulladékgazdálkodási engedély köteles gyűjtése, hasznosítása, ártalmatlanítása |
| . |
| Ügyfélkapun történő kérelem benyújtás az alábbi linken érhető el: [E-ÖNKORMÁNYZAT PORTÁL](https://ohp-20.asp.lgov.hu/nyitolap) |